**AIŠKINAMASIS RAŠTAS**

**PRIE SAVIVALDyBĖS TARYBOS SPRENDIMO „DĖL ATLYGINIMO Už TEIKIAMĄ PAILGINTOS DIENOS GRUPĖS PASLAUGĄ savivaldybės bendrojo ugdymo mokyklosE dydžio nustatymo“ pakeitimo“ PROJEKTO**

**1. Projekto rengimą paskatinusios priežastys.**

Šiuo metu galiojančiame Klaipėdos miestosavivaldybės tarybos 2017 m. liepos 27 d. sprendime Nr. T2-194 „Dėl atlyginimo už teikiamą pailgintos dienos grupės paslaugą savivaldybės bendrojo ugdymo mokyklose dydžio nustatymo“ nustatyta, kad pailgintos dienos grupės gali veikti 3, 4 ar 5 valandas, tačiau mokyklų vadovai ir mokinių tėvai pageidauja, kad tokių grupių veiklos trukmė būtų įvairesnė. Tenkinant gyventojų poreikius, tikslinga komplektuoti grupes, veikiančias 1,5 valandos.

 **2. Parengto projekto tikslai ir uždaviniai.**

Šio sprendimo projekto tikslas – užtikrinti pailgintos dienos grupės paslaugos teikimą pagal pasikeitusias sąlygas savivaldybės bendrojo ugdymo mokyklose. Uždavinys – nustatyti vieno mėnesio vienam asmeniui atlyginimo dydį už pailgintos dienos grupės paslaugą, kai grupės veiklos trukmė yra 1,5 valandos.

**3. Kaip šiuo metu yra teisiškai reglamentuojami projekte aptarti klausimai.**

 Šiuometu galiojaKlaipėdos miestosavivaldybės tarybos 2017 m. liepos 27 d. sprendimas Nr. T2-194 „Dėl atlyginimo už teikiamą pailgintos dienos grupės paslaugą savivaldybės bendrojo ugdymo mokyklose dydžio nustatymo“, kuriuo yra patvirtinta 3, 4 ir 5 valandų per dieną pailgintos dienos grupės paslauga ir nustatyta bendra per mėnesį mokama suma, priklausomai nuo veiklos trukmės.

 **4. Kokios numatomos naujos teisinio reglamentavimo nuostatos ir kokių rezultatų laukiama.**

Priėmus šį sprendimo projektą, bus įteisinta 1,5 val. pailgintos dienos grupės paslauga, atsižvelgiant į gyventojų poreikį ir nustatytas atlygis už ją.

**5**. **Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Neigiamų sprendimo priėmimo pasekmių nenumatoma. Bus sudaryta galimybė vaikų tėvams pagal poreikį rinktis pailgintos dienos grupės veiklos laiką.

**6.** **Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.**

Klaipėdos miesto savivaldybės administracijos direktoriaus įsakymu bus pakeistas pailgintos dienos grupių skaičius 2017–2018 mokslo metams pagal patikslintą Klaipėdos miesto bendrojo ugdymo mokyklų informaciją.

**7.** **Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.**

Savivaldybės biudžeto lėšų gali reikėti įstaigų patiriamų išlaidų kompensavimui, kadangi didelių ir labai didelių specialiųjų ugdymosi poreikių turintys ir nemokamą maitinimą gaunantys mokiniai bus atleidžiami nuo mokesčio.

**8.** **Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Atlyginimo dydis 17,95 euro už 1,5 val. trukmės pailgintos dienos grupės paslaugą nustatytas padalinus 3 val. paslaugos patvirtintą įkainį iš 2 (35,90 Eur : 2 = 17,95 Eur).

Sprendimo projektą vertino Savivaldybės administracijos darbuotojai. Neigiamų vertinimų negauta.

**9.  Sprendimo projekto autorius ar autorių grupė, sprendimo projekto iniciatoriai.**

Sprendimo projektas parengtas, atsižvelgiant į bendrojo ugdymo mokyklų vadovų ir mokinių tėvų pasiūlymus dėl pailgintos dienos grupės paslaugos tobulinimo. Sprendimo projektą parengė Švietimo skyriaus vyriausioji specialistė R. Rimkuvienė.

**10. Kiti reikalingi pagrindimai ir paaiškinimai.**

Nėra.

PRIDEDAMA:

1.Teisės aktų, nurodytų sprendimo projekto įžangoje, išrašas, 1 lapas.

2. Klaipėdos miestosavivaldybės tarybos 2017 m. liepos 27 d. sprendimo Nr. T2-194 „Dėl atlyginimo už teikiamą pailgintos dienos grupės paslaugą savivaldybės bendrojo ugdymo mokyklose dydžio nustatymo“ lyginamasis variantas, 1 lapas.

Švietimo skyriaus vedėja Laima Prižgintienė